Návrh
Uznesenie vlády Slovenskej republiky
č. ...
z ...

k materiálu návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí 

Číslo materiálu: |
Predkladateľ: | podpredsedníčka vlády a ministerka spravodlivosti Slovenskej republiky
Vláda

A. 	schvaľuje 
 
A. 1. 	návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí;

B. 	ukladá 
podpredsedníčke vlády a ministerke spravodlivosti 
B. 1. 	predložiť na rokovanie vlády Slovenskej republiky návrhy právnych predpisov, ktoré zabezpečia prebratie rámcového rozhodnutia Rady 2009/299/SVV z 26. februára 2009 o zmene a doplnení rámcových rozhodnutí 2002/584/SVV, 2005/214/SVV, 2006/783/SVV, 2008/909/SVV a 2008/947/SVV a o posilnení procesných práv osôb, podpore uplatňovania zásady vzájomného uznávania, pokiaľ ide o rozhodnutia vydané v neprítomnosti dotknutej osoby na konaní, 
do 15. decembra 2010

B. 2. 	predložiť na rokovanie vlády Slovenskej republiky návrhy právnych predpisov, ktoré zabezpečia prebratie rámcového rozhodnutia Rady 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi, 
do 15. januára 2012

podpredsedovi vlády a ministrovi vnútra 
B. 3. 	predložiť v spolupráci s ministerkou práce, sociálnych vecí a rodiny a podpredsedom vlády a ministrom školstva na rokovanie vlády návrh právneho predpisu, ktorý zabezpečí prebratie smernice Rady 2009/50/ES z 25. mája 2009 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania, 
do 15. marca 2011

podpredsedovi vlády a ministrovi vnútra 
ministerke práce, sociálnych vecí a rodiny 
B. 4. 	zabezpečiť v spolupráci s podpredsedníčkou vlády a ministerkou spravodlivosti, ministrom financií a predsedom Úradu pre verejné obstarávanie prebratie smernice Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov a vykonať notifikáciu, 
do 20. júla 2011

ministrovi financií 
B. 5. 	zabezpečiť prebratie smernice Európskeho parlamentu a Rady 2009/14/ES z 11. marca 2009, ktorou sa mení a dopĺňa smernica 94/19/ES o systémoch ochrany vkladov, pokiaľ ide o úroveň krytia a výplatnú lehotu a vykonať notifikáciu, 
do 31. decembra 2010 (lehota týkajúca sa čl. 1bod 3(i), čl. 7 ods. 1a a 3 a čl. 10 ods. 1 smernice 94/19/ES tak, ako sú zmenené smernicou 2009/14/ES)

B. 6. 	zabezpečiť prebratie smernice Komisie 2009/27/ES zo 7. apríla 2009, ktorou sa menia a dopĺňajú niektoré prílohy k smernici Európskeho parlamentu a Rady 2006/49/ES, pokiaľ ide o technické ustanovenia týkajúce sa riadenia rizika a vykonať notifikáciu, 
do 31. októbra 2010

B. 7. 	predložiť na rokovanie vlády Slovenskej republiky návrhy právnych predpisov, ktoré zabezpečia prebratie smernice Európskeho parlamentu a Rady 2009/44/ES zo 6. mája 2009, ktorou sa mení a dopĺňa smernica 98/26/ES o konečnom zúčtovaní v platobných systémoch a zúčtovacích systémoch cenných papierov a smernica 2002/47/ES o dohodách o finančných zárukách, pokiaľ ide o prepojené systémy a úverové pohľadávky, 
do 30. septembra 2010

B. 8. 	v prípade prijatia právnej úpravy v pôsobnosti smernice Rady 2009/47/ES z 5. mája 2009, ktorou sa mení a dopĺňa smernica 2006/112/ES, pokiaľ ide o znížené sadzby dane z pridanej hodnoty vykonať notifikáciu, 
ihneď po prijatí relevantnej právnej úpravy

B. 9. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/49/ES z 18. júna 2009, ktorou sa menia a dopĺňajú smernice Rady 78/660/EHS a 83/349/EHS, pokiaľ ide o určité požiadavky na zverejnenie pre stredné spoločnosti a povinnosť zostavovať konsolidovanú účtovnú závierku, 
do 30. septembra 2010

B. 10. 	preveriť úplnosť prebratia kodifikovaného znenia smernice Rady 2009/55/ES z 25. mája 2009 o oslobodení od daní, ktoré sa vzťahujú na trvalé premiestnenie osobného majetku jednotlivcov z členského štátu (kodifikované znenie) a vykonať notifikáciu, 
ihneď

B. 11. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Rady 2009/69/ES z 25. júna 2009, ktorou sa mení a dopĺňa smernica 2006/112/ES o spoločnom systéme dane z pridanej hodnoty, pokiaľ ide o daňové úniky súvisiace s dovozom, 
do 30. septembra 2010

B. 12. 	zabezpečiť prebratie smernice Komisie 2009/83/ES z 27. júla 2009, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika a vykonať notifikáciu, 
do 31. októbra 2010

ministerke práce, sociálnych vecí a rodiny 
B. 13. 	predložiť na rokovanie vlády Slovenskej republiky návrh právneho predpisu, ktoré zabezpečí prebratie smernice Európskeho parlamentu a Rady 2009/38/ES zo 6. mája 2009 o zriaďovaní európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a porady s nimi (prepracované znenie), 
do 28. februára 2011

ministrovi hospodárstva  
B. 14. 	zabezpečiť v spolupráci s podpredsedníčkou vlády a ministerkou spravodlivosti prebratie smernice Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene a vykonať notifikáciu, 
do 23. februára 2011

B. 15. 	preveriť v spolupráci s podpredsedníčkou vlády a ministerkou spravodlivosti, ministrom kultúry, ministrom zdravotníctva a ministrom financií úplnosť prebratia kodifikovaného znenia smernice Európskeho parlamentu a Rady 2009/22/ES z 23. apríla 2009 o súdnych príkazoch na ochranu spotrebiteľských záujmov (kodifikované znenie) a vykonať notifikáciu, 
ihneď

B. 16. 	zabezpečiť v spolupráci s ministrom životného prostredia prebratie smernice Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES a vykonať notifikáciu, 
do 25. decembra 2009

B. 17. 	zabezpečiť v spolupráci s ministrom obrany a ministrom financií prebratie smernice Európskeho parlamentu a Rady 2009/43/ES zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva a vykonať notifikáciu, 
do 30. júna 2011

B. 18. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/84/ES z 28. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid-difluorid siričitý ako aktívnu látku do prílohy I k uvedenej smernici, 
do 30. mája 2010

B. 19. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/85/ES z 29. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť kumatetralyl ako aktívnu látku do prílohy I k uvedenej smernici, 
do 30. mája 2010

B. 20. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/86/ES z 29. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť fenpropimorf ako aktívnu látku do prílohy I k uvedenej smernici, 
do 30. mája 2010

B. 21. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/87/ES z 29. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť indoxakarb ako aktívnu látku do prílohy I k tejto smernici, 
do 15. januára 2010

B. 22. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/88/ES z 30. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť tiakloprid ako aktívnu látku do prílohy I k smernici, 
do 15. januára 2010

B. 23. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/89/ES z 30. júla 2009, ktorou sa mení a dopĺňa smernica Európskeho parlamentu a Rady 98/8/ES s cieľom zaradiť dusík ako aktívnu látku do prílohy I k uvedenej smernici, 
do 30. júna 2010

ministrovi zdravotníctva 
B. 24. 	zabezpečiť prebratie smernice Komisie 2009/10/ES z 13. februára 2009, ktorou sa mení a dopĺňa smernica 2008/84/ES ustanovujúca špecifické kritériá čistoty potravinárskych prídavných látok iných ako farbivá a sladidlá a vykonať notifikáciu, 
do 13. februára 2010

B. 25. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/36/ES zo 16. apríla 2009, ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku, 
do 15. októbra 2009

B. 26. 	zabezpečiť v spolupráci s ministrom pôdohospodárstva prebratie smernice Európskeho parlamentu a Rady 2009/53/ES z 18. júna 2009, ktorou sa mení a dopĺňa smernica 2001/82/ES a smernica 2001/83/ES, pokiaľ ide o zmeny podmienok povolení na uvedenie na trh pre lieky a vykonať notifikáciu, 
do 20. januára 2011

ministrovi dopravy, pôšt a telekomunikácií 
B. 27. 	predložiť na rokovanie vlády Slovenskej republiky návrhy právnych predpisov, ktoré zabezpečia prebratie smernice Európskeho parlamentu a Rady 2009/12/ES z 11. marca 2009 o letiskových poplatkoch, 
do 15. decembra 2010

B. 28. 	predložiť v spolupráci s ministerkou práce, sociálnych vecí a rodiny na rokovanie vlády Slovenskej republiky návrh právneho predpisu, ktorý zabezpečí prebratie smernice Rady 2009/13/ES zo 16. februára 2009, ktorou sa vykonáva Dohoda uzavretá Združením vlastníkov lodí Európskeho spoločenstva (ECSA) a Európskou federáciou pracovníkov v doprave (ETF) o Dohovore o pracovných normách v námornej doprave z roku 2006 a ktorou sa mení a dopĺňa smernica 1999/63/ES, 
najneskôr 3 mesiace pred uplynutím transpozičnej lehoty smernice

B. 29. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/15/ES z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov, 
do 15. marca 2011

B. 30. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/16/ES z 23. apríla 2009 o štátnej prístavnej kontrole, 
do 15. septembra 2010

B. 31. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/17/ES z 23. apríla 2009, o zmene a doplnení smernice 2002/59/ES, ktorou sa zriaďuje monitorovací a informačný systém Spoločenstva pre lodnú dopravu, 
do 15. októbra 2010

B. 32. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/18/ES z 23. apríla 2009, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa mení a dopĺňa smernica Rady 1999/35/ES a smernica Európskeho parlamentu a Rady 2002/59/ES, 
do 15. marca 2011

B. 33. 	vykonať notifikáciu vnútroštátneho právneho predpisu, ktorý zabezpečil prebratie smernice Komisie 2009/19/ES z 12. marca 2009, ktorou sa na účely prispôsobenia technickému pokroku mení a dopĺňa smernica Rady 72/245/EHS týkajúca sa rádiového odrušenia (elektromagnetickej kompatibility) vozidiel, 
ihneď

B. 34. 	predložiť v spolupráci s ministrom financií na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/20/ES z 23. apríla 2009 o poistení vlastníkov lodí, ktoré sa vzťahuje na námorné pohľadávky, 
do 15. septembra 2011

B. 35. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/21/ES z 23. apríla 2009 o plnení povinností vlajkového štátu, 
do 15. marca 2011

B. 36. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/46/ES z 24. apríla 2009, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby, 
ihneď

ministrovi životného prostredia 
B. 37. 	zabezpečiť prebratie smernice Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov a vykonať notifikáciu, 
do 31. decembra 2009 (lehota týkajúca sa čl. 1 bod 10 a 13 smernice) 
do 31. decembra 2012

B. 38. 	zabezpečiť v spolupráci s ministrom dopravy, pôšt a telekomunikácií a ministrom hospodárstva prebratie smernice Európskeho parlamentu a Rady 2009/30/ES z 23. apríla 2009, ktorou sa mení a dopĺňa smernica 98/70/ES, pokiaľ ide o kvalitu automobilového benzínu, motorovej nafty a plynového oleja a zavedenie mechanizmu na monitorovanie a zníženie emisií skleníkových plynov, a ktorou sa mení a dopĺňa smernica Rady 1999/32/ES, pokiaľ ide o kvalitu paliva využívaného v plavidlách vnútrozemskej vodnej dopravy, a zrušuje smernica 93/12/EHS a vykonať notifikáciu, 
do 31. decembra 2010

B. 39. 	zabezpečiť v spolupráci s ministrom hospodárstva prebratie smernice Európskeho parlamentu a Rady 2009/31/ES z 23. apríla 2009 o geologickom ukladaní oxidu uhličitého a o zmene a doplnení smernice Rady 85/337/EHS, smerníc Európskeho parlamentu a Rady 2000/60/ES, 2001/80/ES, 2004/35/ES, 2006/12/ES, 2008/1/ES a nariadenia (ES) č. 1013/2006 a vykonať notifikáciu, 
do 25. júna 2011

B. 40. 	preveriť úplnosť prebratia prepracovaného znenia smernice Európskeho parlamentu a Rady 2009/41/ES zo 6. mája 2009 o používaní geneticky modifikovaných mikroorganizmov v uzavretých priestoroch (prepracované znenie) a vykonať notifikáciu, 
ihneď

ministrovi pôdohospodárstva 
B. 41. 	predložiť na rokovanie vlády Slovenskej republiky návrhy právnych predpisov, ktoré zabezpečia prebratie smernice Komisie 2009/74/ES z 26. júna 2009, ktorou sa menia a dopĺňajú smernice Rady 66/401/EHS, 66/402/EHS, 2002/55/ES a 2002/57/ES, pokiaľ ide o botanické názvy rastlín, vedecké názvy iných organizmov a určité prílohy k smerniciam 66/401/EHS, 66/402/EHS a 2002/57/ES vzhľadom na vývoj vedeckých a technických poznatkov, 
30. mája 2010

B. 42. 	predložiť na rokovanie vlády Slovenskej republiky návrh právneho predpisu, ktorý zabezpečí prebratie smernice Rady 2009/82/ES z 13. júla 2009, ktorou sa mení a dopĺňa smernica Rady 91/414/EHS s cieľom zaradiť tetrakonazol medzi účinné látky, 
do 30. mája 2010

ministrovi kultúry 
B. 43. 	preveriť úplnosť prebratia kodifikovaného znenia smernice Európskeho parlamentu a Rady 2009/24/ES z 23. apríla 2009 o právnej ochrane počítačových programov (kodifikované znenie) a vykonať notifikáciu, 
ihneď

predsedníčke Úradu jadrového dozoru 
B. 44. 	predložiť v spolupráci s ministrom zdravotníctva na rokovanie vlády Slovenskej republiky návrh právneho predpisu, ktorý zabezpečí prebratie smernice Rady 2009/71/Euratom z 25. júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení, 
do 15. apríla 2011

predsedovi Úradu pre normalizáciu, metrológiu a skúšobníctvo 
B. 45. 	zabezpečiť prebratie smernice Európskeho parlamentu a Rady 2009/3/ES z 11. marca 2009, ktorou sa mení a dopĺňa smernica Rady 80/181/EHS o aproximácii právnych predpisov členských štátov týkajúcich sa meracích jednotiek a vykonať notifikáciu, 
do 31. decembra 2009

B. 46. 	predložiť v spolupráci s ministrom dopravy, pôšt a telekomunikácií na rokovanie vlády Slovenskej republiky návrh právneho predpisu, ktorý zabezpečí prebratie smernice Komisie 2009/26/ES zo 6. apríla 2009, ktorou sa mení a dopĺňa smernica Rady 96/98/ES o vybavení námorných lodí, 
do 28. februára 2010

B. 47. 	predložiť v spolupráci s ministrom hospodárstva na rokovanie vlády Slovenskej republiky návrh právneho predpisu, ktorý zabezpečí prebratie smernice Európskeho parlamentu a Rady 2009/48/ES z 18. júna 2009 o bezpečnosti hračiek, 
do 15. decembra 2010

predsedovi Úradu pre verejné obstarávanie 
B. 48. 	zabezpečiť v spolupráci s ministrom dopravy, pôšt a telekomunikácií prebratie smernice Európskeho parlamentu a Rady 2009/33/ES z 23. apríla 2009 o podpore ekologických a energeticky úsporných vozidiel cestnej dopravy a vykonať notifikáciu, 
do 4. decembra 2010

ministrovi hospodárstva 
ministrovi zdravotníctva 
ministrovi životného prostredia 
predsedovi Úradu pre verejné obstarávanie 
 
B. 49. 	oznámiť sekcii vládnej legislatívy Úradu vlády SR, odboru technickej podpory, ktoré návrhy všeobecne záväzných právnych predpisov zabezpečia prebratie smerníc a rámcových rozhodnutí, pri ktorých sú určení ako gestori alebo spolupracujúce rezorty, ak návrhy všeobecne záväzných právnych predpisov nie sú uvedené v prílohe predloženého materiálu; 
do 30. októbra 2009

C. 	odporúča 
guvernérovi Národnej banky Slovenska 
C. 1. 	spolupracovať s ministrom financií pri preberaní smernice Komisie 2009/27/ES zo 7. apríla 2009, ktorou sa menia a dopĺňajú niektoré prílohy k smernici Európskeho parlamentu a Rady 2006/49/ES, pokiaľ ide o technické ustanovenia týkajúce sa riadenia rizika,

C. 2. 	spolupracovať s ministrom financií pri preberaní smernice Komisie 2009/83/ES z 27. júla 2009, ktorou sa menia a dopĺňajú niektoré prílohy k smernici Európskeho parlamentu a Rady 2006/48/ES, pokiaľ ide o technické ustanovenia týkajúce sa riadenia rizika,

generálnemu prokurátorovi  
C. 3. 	spolupracovať s podpredsedníčkou vlády a ministerkou spravodlivosti pri preberaní rámcového rozhodnutia Rady 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi.

Vykonajú:

podpredsedníčka vlády a ministerka spravodlivosti 
podpredseda vlády a minister vnútra 
ministerka práce, sociálnych vecí a rodiny 
minister kultúry 
minister hospodárstva 
minister zdravotníctva 
minister dopravy, pôšt a telekomunikácií 
minister životného prostredia 
minister pôdohospodárstva 
minister financií 
predsedníčka Úradu jadrového dozoru 
predseda Úradu pre normalizáciu, metrológiu a skúšobníctvo 
predseda Úradu pre verejné obstarávanie

Na vedomie:

predsedovi Národnej rady SR 
predsedovi Výboru Národnej rady SR pre európske záležitosti 
guvernér Národnej banky Slovenska 
generálny prokurátor